b"\n_START_ARTICLE_\nKampione d'Italija\n_START_SECTION_\nIstorija\n_START_PARAGRAPH_\nPirmajame am\xc5\xbeiuje prie\xc5\xa1 m\xc5\xabs\xc5\xb3 er\xc4\x85 \xc5\xa1ioje teritorijoje rom\xc4\x97nai \xc4\xafk\xc5\xabr\xc4\x97 \xc4\xafgulos miest\xc4\x85 Campilonum apsisaugojimui nuo helvet\xc5\xb3 puolimo._NEWLINE_777 m. Langobard\xc5\xb3 lordas Toto perdav\xc4\x97 savo \xc5\xbeemes Milano vyskupams. 1512 m. popie\xc5\xbeius Julijus II \xc5\xa1ias \xc5\xbeemes i\xc5\xa1 Komo vyskup\xc5\xb3 perdav\xc4\x97 \xc5\xa0veicarijai, kaip pad\xc4\x97k\xc4\x85 u\xc5\xbe param\xc4\x85 \xc5\xa0ventosios lygos karuose._NEWLINE_1798 m. Ti\xc4\x8dino gyventojai nusprend\xc4\x97 prisijungti prie \xc5\xa0veicarijos, ta\xc4\x8diau Kampione gyventojai liko Lombardijos dalimi. 1800 m. Ti\xc4\x8dinas pasi\xc5\xabl\xc4\x97 mainais apsikeisti su Indemini miestu, ta\xc4\x8diau 1814 m. referendume Kampione gyventojai to atsisak\xc4\x97. 1848 m. vykstant Italijos suvienijimo karams Kampione gyventojai papra\xc5\xa1\xc4\x97 \xc5\xa0veicarijos prisijungti j\xc5\xb3 miest\xc4\x85, ta\xc4\x8diau pastaroji atsisak\xc4\x97 nor\xc4\x97dama i\xc5\xa1laikyti neutralitet\xc4\x85._NEWLINE_1861 m. suvienijus Italij\xc4\x85, visa \xc5\xa1ios teritorijos vakarin\xc4\x97 dalis ir pus\xc4\x97 Lugano e\xc5\xbeero buvo atiduota \xc5\xa0veicarijai, taip siekiant supaprastinti jos prekybos tinklus. 4 XX a. de\xc5\xa1imtmetyje prie Kampione miesto pavadinimo prid\xc4\x97ta gal\xc5\xabn\xc4\x97 d'Italia, taip parodant itali\xc5\xa1k\xc4\x85 miesto prigimt\xc4\xaf._NEWLINE_\xc5\xa0iais laikais, kaip ir kitas Alpi\xc5\xb3 miestas Livinjas, Kampione d'Italija nepriklauso PVM zonai._NEWLINE_Mieste veikia Italijos karabinieriai ir vietin\xc4\x97 policija, o greitoji pagalba ir ugniagesiai yra skiriami \xc5\xa0veicarijos."